Tudósok egy montanai homokkő-képződményben felfedezték a MOR 1125 néven ismert Tyrannosaurus Rex lágy csontszövetét. A MOR 1125 18 éves korában, 65 millió évvel ezelőtt pusztult el. Korábban még sose találtak mostanihoz hasonló dinoszauruszszövetet, mivel minden eddigi maradvány már meg volt kövesedve. A szövet még mindig tartalmaz véredényekre és sejtekre emlékeztető mikroszkopikus struktúrákat. A T. rexben talált struktúrák és egy mai strucc összehasonlítása figyelemre méltó hasonlóságot mutat. Az eredményeket megismételték egy 80 millió éves hadrosaurusszal és két másik tyrannosaurusszal is. A felfedezésről a Science mai száma számolt be. A népszerű, „Jurassic park” című filmhez hasonló eredmények nem valószínűek, mivel a DNS kinyerése a szövetből nem kivitelezhető. Az eredmények azonban továbbra is lenyűgözőek, és a kollagénre reagáló antitestekkel végzett tesztek azt mutatják, hogy a szövet még mindig tartalmazhat fehérjéket. „Ha legvégül meg tudnánk határozni a kémiai összetételt, betekintést nyerhetnénk mindenféle dologba: az étrendbe, a szexuális érettségbe, akár hím, akár nőstény a példány.” – mondta Hans-Dieter Sues paleontológus.
Hans-Dieter Sues paleontológus és társai egy T-Rex-csontot fedeztek fel Montanában.